id en id id en en en en en ar en id fr id sq az ms id ms id ms id id id id id id id id id id id ms id id id id nds tr en id en en tl tl en tr id en de ms id id id ms ms id de id tr pl en sl en en en en en en id de en en en ar ast en ms
Kami berkemas kemas untuk pulang - abdnaddin
Ingin Berkisah Dengan Cara Sendiri
Home Unlabelled Kami berkemas kemas untuk pulang
✔ abd naddin Diterbitkan 7:53 PTG
"Kami telah berkemas-kemas untuk pulang kelmarin," kata Datin Hajah Ripah, isteri Datuk Haji Shuhaibun Yussuf. Tetapi penyakit beliau kambuh lagi, katanya ketika kami datang berziarah di Hospital Queen Elizabeth.
"Saya tanya dia, beliau tidak menyahut ", katanya.
Ketika kami menziarahinya, beliau sedang tidur.Irzan membukakan pintu mempersilakan kami masuk.Kami menyalami Bu Hajah dan bertanyakan khabar kerana hari itu kami baru tahu, beliau berada di hospital.
Beliau dimasukkan ke rumah sakit, hari Khamis untuk rawatan kimo. Keadaannya beransur pulih,malah beliau terlihat aktif,sering berjalan menaiki kerusi rodanya melawat dari katil ke katil. Para jururawat senang sekali padanya kerana beliau seorang yang suka bergurau.
Kerana beliau makin pulih, pihak hospital membenarkan beliau pulang.
"Tengah-tengah kami berkemas itu, sakitnya datang lagi," "Kata doktor itu fenomena biasa kesan kimo." kata Hajah yang terbiasa kami panggil `bu' itu.
Tidak lama kemudian kami -Saya, Ailin,Saik dan Jair minta diri untuk pulang. Hari sudah jam 11.00 malam.Kami tidak menyedari bahawa itulah kali terakhir kami dapat berjumpa Allahyarham sebelum beliau kembali ke hadratNya pada jam 2.50 pagi.
Saya menerima banyak sms sejak pagi memberitahu tentang kepulangannya tetapi kerana terbangun agak lambat, kami-saya, Cikgu Ramlie dan Mabul- sampai ke Tanah Perkuburan Islam Kampung Kuala Papar ketika orang-orang mengaminkan doa.
Kami juga turut berdoa, supaya Tuhan Rabbul Alamin mencucurkan rahmat ke atas rohnya dan menempatkannya di kalangan orang yang soleh.
Dalam perjalanan pulang itu, Bu Hajah Ripah sempat membisikkan antara pesan terakhir arwah, supaya beritahu Dewan Bahasa. "Jangan bimbang nanti kami bagitau," katanya.
Budayawan itu sudah pergi. Beliaulah antara peribadi yang berpengaruh dan sentiasa memberi semangat, sama ada melalui percakapan kami atau surat-suratnya supaya saya menjadi wartawan yang benar-benar wartawan.Supaya saya berusaha menulis sebaik-baiknya untuk tatapan masyarakat, supaya saya menjadi wartawan beraniseperti A Samad Ismail dan Mochtar Lubis.
Banyak benar kenang-kenangan bersama tokoh sastera dan budaya, bapa pelindung kami ini. Kami sering bertandang ke rumahnya dan beliau akan menyambut kami dengan mesra, menganggap kami anak-anaknya yang lama tidak bersua.
Tapi jangan kita berjanji dengannya kerana kalau kita berjanji kita mesti menepatinya.Kalau berjanji jam 9.00 pagi, datanglah awal atau tepat jam 9.00 pagi.Kalau mengeja nama orang, eja dengan betul kerana mengeja dengan betul nama seseorang itu besar maknanya.
"Beliau sudah tiada, nanti kamu tidak singgah lagi kemari" katanya
"Nanti kami singgah juga.Ibu kan masih ada," kataku menghiburnya.
"Kami telah berkemas-kemas untuk pulang."Ternyata arwah pulang untuk selama-lamanya.
Menurut Bu Hajah, beberapa hari sebelum meninggal, Allahyarham sempat menyusun keratan-keratan akhbar seperti biasa. Mengemas-ngemas malah beliau suka bertanam bunga.
Kami menegurnya supaya tidak bersusahsusah menanam bunga kerana faktor kesihatannya.
"Kalau saya tiada, bunga ini tiada orang yang akan menanamnya," kata arwah.
Kini Pak Shuhaibun sudah tiada.Bunga ini siapakah yang akan menyiraminya?
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin